Τεχνολογία Ειδικών Σκυροδεμάτων

Οδηγίες συγγραφής και παρουσίασης θέματος 2024-2025

Εξεταστική Ιανουαρίου 2025

Η εξέταση του μαθήματος θα πραγματοποιηθεί την **Τρίτη 21-1-2025** και ώρα 17.00-20.00 στην αίθουσα **Γ.1.1.**  Κατά τη διάρκεια της εξέτασης οι φοιτητές θα παρουσιάσουν το θέμα που έχουν επιλέξει και θα απαντήσουν σε ερωτήσεις επ’ αυτού.

Απαραίτητη προϋπόθεση για τη συμμετοχή στις εξετάσεις είναι η ολοκλήρωση του θέματος εγκαίρως. Τα θέματα του έτους θα ανέβουν στο eclass στην κατηγορία Εργασίες σε τύπο αρχείου pdf και όνομα αρχείου:

*Επώνυμο Όνομα ΑΕΜ «Τίτλος Θέματος» Εργασία.docx*

((το κείμενο της εργασίας) και

*Επώνυμο Όνομα ΑΕΜ «Τίτλος Θέματος» Παρουσίαση. ppt*

(η παρουσίαση της εργασίας).

Τα θέματα **ΔΕΝ ΘΑ ΑΠΟΣΤΑΛΛΟΥΝ** στο email του διδάσκοντα. Για τα θέματα που πραγματεύονται δύο φοιτητές, θα ανέβουν διπλά τα αρχεία στο eclass- **κάθε φοιτητής υποχρεούται να ανεβάσει αρχεία με το ονοματεπώνυμό του**

ΠΡΟΣΟΧΗ:

Μπορείτε να ανεβάσετε ΜΟΝΟ ένα αρχείο. Για το σκοπό αυτό θα συμπιέσετε τα δύο αρχεία σε ένα φάκελο και θα ανεβάσετε ένα φάκελο ***Επώνυμο Όνομα ΑΕΜ.zip***

Προθεσμία για την υποβολή των θεμάτων είναι η 20-1-2025 και ώρα 17.00.

Αρχεία που θα ανέβουν στο eclass μετά την ανωτέρω ημερομηνία και ώρα δεν θα γίνονται δεκτά και οι φοιτητές δεν θα μπορούν να εξεταστούν.

Θα σταλούν **δύο** αρχεία: ένα αρχείο **σε μορφή word** (το τεύχος του θέματος) και το αρχείο της παρουσίασης σε **μορφή powerpoint**.

Το αρχείο word θα έχει έκταση τουλάχιστον 20 σελίδων, συμπεριλαμβανομένων των πινάκων, σχημάτων κλπ. Η παρουσίαση κατά τη διάρκεια της εξέτασης θα διαρκεί **ΑΥΣΤΗΡΑ έως 12 λεπτά** για κάθε θέμα.

**Ζητούμενο** της εξέτασης είναι η άσκηση των φοιτητών σε ένα ειδικό αντικείμενο της τεχνολογίας των ειδικών σκυροδεμάτων και στον τρόπο με τον οποίο θα κάνουν μία επαγγελματική παρουσίαση σε κοινό μηχανικών.

**Στόχοι** της παρουσίασης είναι η ενημέρωση του κοινού σχετικά με το ειδικό αυτό προιόν μέσω της συνοπτικής παρουσίασης του.

 Μέσω αυτής οι φοιτητές θα πρέπει να απαντήσουν κυρίως στα εξής ερωτήματα:

* ΤΙ ΕΙΝΑΙ αυτό το σκυρόδεμα /υλικό (περιγραφή του),
* ΓΙΑΤΙ αυτό το σκυρόδεμα/υλικό (τι εξυπηρετεί, που και πότε εφαρμόζεται),
* ΠΩΣ εφαρμόζεται αυτό το σκυρόδεμα /υλικό (πως γίνεται η παραγωγή και η χρήση του, ποιοι σχετικοί κανονισμοί υπάρχουν για αυτό, πως γίνεται ο έλεγχος ποιότητας),
* ΠΟΙΟ το τελικό αποτέλεσμα (εφαρμογές σε έργα)
* ΚΟΣΤΟΣ που έχει αυτό το σκυρόδεμα /υλικό (κόστος και σύγκριση με άλλες συμβατικές μεθόδους όπου αυτές είναι εφικτές).

Δομή εργασίας:

* Γραμματοσειρά Times New Roman 12.
* Αναφορά σε πηγές. Η αναφορά θα γίνεται κατά τη διάρκεια του κειμένου με παραπομπή στη σχετική πηγή (π.χ. Η τεχνολογία τoυ αυτοσυμπυκνούμενου σκυροδέματος (EFNARC, 2005)….) ενώ στο τέλος της εργασίας θα υπάρχει ο κατάλογος με τη βιβλιογραφία, όπου η πηγή θα αναφέρεται λεπτομερώς.
* (π.χ.)

**Βιβλιογραφία**

ΕFNARC, 2002: European SCC Guidelines May 2005, available at www.efnarc.org/publications

Κατά τη διάρκεια της εξέτασης οι φοιτητές θα έχουν μαζί τους και την εργασία (το αρχείο word **) ΕΚΤΥΠΩΜΕΝΟ.**